*Par slēgta konkursa*

*“Tramvaja infrastruktūras pielāgošana*

*zemās grīdas tramvaja parametriem. 5.tramvaja maršruts.”*

 *(ID Nr.RS/2022/11) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

**Jautājums:**

Nolikuma 12.2. punktā minēts, ka *Kandidātam vai, ja Kandidāts ir apvienība, tad visiem apvienības dalībniekiem kopā, ir jābūt tiesībām veikt ceļu būvdarbus, ūdensapgādes un kanalizācijas sistēmu būvdarbus un elektroietaišu (līdz 1 kV; no 1 līdz 35 kV) izbūves darbus. Ja kandidāts ir apvienība, tad katram apvienības dalībniekam, ir jābūt tiesībām veikt darbus tajās sfērās, kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības veikt darbus attiecīgajās sfērās apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja kandidāts (kandidāta dalībnieks) nav reģistrēts Latvijas Republikas Būvkomersantu reģistrā, bet konkursa otrās kārtas nolikumā noteiktajā kārtībā tiks atzīts par konkursa uzvarētāju, tad šim kandidātam (kandidāta dalībniekam, kurš veiks iepirkuma priekšmetā ietilpstošos būvdarbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā.*

*Vai pretendents var šo punktu izpildīt, piesaistot apakšuzņēmēju, kas veiks konkrētos darbus – piemēram, apakšuzņēmēju, kas veiks elektroietaišu (līdz 1kV; no 1 līdz 35kV) izbūves darbus, neveidojot ar apakšuzņēmēju apvienību?*

**Atbilde:**

Paskaidrojam, ka kandidātam ar apakšuzņēmēju nav obligāti jāveido piegādātāju apvienība, lai pierādītu tā atbilstību nolikuma 12.2.punkta prasībām. Informējam, ka kandidāts, lai apliecinātu tā kvalifikācijas atbilstību nolikumā noteiktajām prasībām (tajā skaitā, atbilstību nolikuma 12.2.punktam) var balstīties uz citu personu (apakšuzņēmēja) iespējām un šādā gadījumā, saskaņā ar nolikuma 12.6.punktu, ir jāiesniedz personas, uz kuras iespējām kandidāts balstās (apakšuzņēmēja), apliecinājums vai vienošanās par sadarbību konkrētā līguma izpildē vai par nepieciešamo resursu nodošanu kandidāta rīcībā.

Iepirkumu komisijas priekšsēdētāja Karīna Meiberga